Jackson Browne

Clyde Jackson Browne (sündinud 9. oktoobril 1948 Heidelbergis) on Saksamaal sündinud USA laulja ja laulukirjutaja.

Karjääri alguses kirjutas ta laule teistele artistidele. Tema omanimeline debüütalbum ilmus 1972. aastal. Debüütalbumilt ilmunud singel "Doctor, My Eyes" sai tema esimeseks hitiks, see jõudis USA singlite edetabelis Billboard Hot 100 kaheksandale kohale.

Karjääri jooksul on ta andnud välja viisteist stuudioalbumit, millest edukamad on olnud 1977. aastal ilmunud "Running on Empty" (USA-s 3.) ja 1980. aastal ilmunud "Hold Out" (USA-s 1.). USA-s on tema plaate müüdud 18 miljoni. Tema tuntumad laulud peale "Doctor, My Eyesi" on muuhulgas "Running on Empty" (1978), "Stay" (Maurice Williamsi laulu kaver; 1978), "Boulevard" (1980), "Somebody's Baby" (1982) ja "Lawyers in Love" (1983). "Somebody's Baby" kõlas filmi "Kiired ajad Ridgemonti keskkoolis" ("Fast Times at Ridgemont High") filmimuusikas ja see on olnud tema edukaim singel Billboardi edetabelis (7. koht).

Bronwe on kuuel korral esitatud Grammy auhinnale. 2004. aastal võeti ta Rock'n'rolli Kuulsuste Halli ja 2007. aastal laulukirjutajate kuulsuste halli liikmeks. Ajakiri Rolling Stone on ta valinud saja kõigi aegade parima laulukirjutaja hulka.

Samuti on Browne tuntud tuumaenergia vastase aktivistina.

Stuudioalbumid 
 "Jackson Browne" (1972)
 "For Everyman" (1973)
 "Late for the Sky" (1974)
 "The Pretender" (1976)
 "Running on Empty" (1977)
 "Hold Out" (1980)
 "Lawyers in Love" (1983)
 "Lies in the Balance" (1986)
 "World in Motion" (1989)
 "I'm Alive" (1993)
 "Looking East" (1996)
 "The Naked Ride Home" (2002)
 "Time the Conqueror" (2008)
 "Standing in the Breach" (2014)
 "Downhill from Everywhere" (2021)

Viited

Välislingid 
 Ametlik koduleht

Ameerika Ühendriikide lauljad
Sündinud 1948